بڑی تعداد میں ووٹرز بائیڈن اور ٹرمپ کو آئندہ صدر نہیں دیکھنا چاہتے، سروے
امریکہ میں اس وقت موجود گہری سیاسی تقسیم اور مایوسی کا مظہر، رائے عامہ کا ایک ایسا جائزہ ہے جس میں, آئندہ صدارتی انتخابات کے بارے میں پندرہ سوستاون، بالغ امریکیوں کی رائے کا لب لباب یہ ہےکہ صدر بائیڈن، یا سابق صدر ٹرمپ میں سے کسی کی بھی وہائٹ ہاؤس کے لئےجیت "ایک بدترین چیز "ہوگی ۔
یاہو نیوز اور یوگو پولز (  ) کے اس نئے پول میں ،39 فیصد نے جو بائیڈن کے لئے اور اکتالیس فیصد نے ڈونلڈ ٹرمپ کے لئے اس رائے کا اظہا رکیا ہے۔ جبکہ تقریباً نصف ووٹرز، یعنی 22 فیصد ٹرمپ کی دوسری مدت کو " بہترین " سمجھتے ہیں، اور بائیڈن کی دوسری میعاد صدارت کے لئے یہ بات محض آٹھ فیصد نے کہی ہے۔ 28 جولائی سے یکم اگست کے درمیان کیا گیا یہ سروے، امریکی قوم کے رجحان کے جائزوں میں تازہ ترین ہے، اورسب سے مایوس کن رجحان کا عکاس بھی ۔گزشتہ تین ہفتوں کے دوران، صدر بائیڈن کی کارکردگی کی عوامی مقبولیت میں مزید تین پوائنٹس کی کمی کے بعد وہ 38 فیصد سے 35 فیصد پر آگئی ہے۔ اس وقت کےسب سے اہم مسئلے، معیشت اور مہنگائی کے چیلنجز سے نمٹنے میں صرف 26 فیصد امریکی صدربائیڈن کی کار کردگی سے مطمئن ہیں جن میں 17 فیصد غیر جانبدار ہیں اور 54 فیصد ڈیمو کریٹس۔ اس سوال کے جواب میں کہ آیا صدر بائیڈن کو  میں دوبارہ صدارتی انتخاب لڑنا چاہئے،محض 18 فیصد کا جواب اثبات میں ہے اور ان میں 29 فیصد وہ ہیں جنہوں نے سال  میں انہیں ووٹ دیا تھا۔ 46 فیصد نے، جن میں زیادہ تر خود ان کے ووٹرز ہیں، نفی میں جواب دیا ہے اور اس کی وجہ ان میں سے زیادہ تر کے خیال میں یہ ہے کہ وہ کے مقابلے میں،  میں کہیں زیادہ کمزور امید وار ہوں گے۔ 79 سالہ بائیڈن امریکی تاریخ کے معمر ترین صدر ہیں۔ بہرحال بائیڈن یہ کہتے رہے ہیں کہ وہ دوبارہ الیکشن لڑیں گے، اور متعدد ڈیموکریٹک لیڈر اگرچہ آئندہ اانتخابات میں امکانات کا جائزہ لیتے نظر آتے ہیں تاہم ان میں سے کسی نے یہ عندیہ نہیں دیا ہے کہ وہ پرائمریز میں صدر کو براہ راست چیلنج کریں گے۔ تاہم پچپن فیصد ڈیمو کریٹس اور ڈیموکریٹک پارٹی کی جانب جھکاؤ رکھنے والے انڈیپینڈنٹس کا کہنا ہے کہ وہ  میں، پارٹی کی جانب سے کسی اور کی نامزدگی دیکھنا چاہیں گے۔ رائے عامہ کے اس جائزے میں یہ بھی پوچھا گیاکہ اگر یہ فرض کیا جائے کہ بائیڈن آئندہ الیکشن میں حصہ نہیں لیتے تو کس دوسرے امید وار کو ڈیمو کریٹس ترجیح دیں ۔نائب صدر کاملہ ہیرس جنہوں نے گزشتہ انتخابات میں صدر کے عہدے کے لیے نامزدگی کے حصول کی ناکام کو شش کی تھی،ان کی نامزدگی کے حق میں صرف تیس فیصد ہیں۔ اس سوال کے جواب میں کہ اگر آئندہ مقابلہ ایک بار پھر جو بائیڈن اور ڈونلڈ ٹرمپ کے درمیان ہو ، تو بائیڈن کے تقریباً نصف ووٹرز نے اسے زیادہ تر منفی یا بدترین سے تعبیر کیا جبکہ ٹرمپ کے ووٹرز کی اکثریت نے ایسا ہونے کو، بیشتر مثبت یا بہترین قرار دیا۔ اسی طرح گزشتہ الیکشن میں ٹرمپ کو ووٹ دینے والوں کی اکثریت، یعنی 54 فیصد کا کہنا ہے کہ انہیں آئندہ الیکشن میں دوبارہ حصہ لینا چاہیے۔ اس کی وجہ یہ ہے کہ اب وہ ان کے مضبوط امیدوار ہو نے کے بارے میں،  کے مقابلے میں کہیں زیادہ پر اعتماد ہیں۔ اور محض 18 فیصد سمجھتے ہیں کہ سابق صدر اس بار مقابلتاً کمزور ہوں گے۔ فیصد کا کہنا ہے کہ ٹرمپ اپنی پارٹی کے سب سے مضبوط امید وار ہوں گے۔ اس نئے پول میں ٹرمپ کے لئے متعدد انتباہ بھی ہیں۔ اب بھی رجسٹرڈ ووٹرز میں،بائیڈن اور ٹرمپ کے درمیان تقریباً کانٹے کا مقابلہ ہے۔ اس کے علاوہ 6 جنوری کی کمیٹی کی سماعتوں کے بعد تقریباً آدھے امریکہ کا کہنا ہے کہ  کے الیکشن کے نتائج بدل دینے کی ٹرمپ کی کوششوں کی وجہ سے انہیں دوبارہ صدارت کے فرائض انجام دینے کی اجازت تک نہیں دینی چاہئے۔